Oerlikon 35 mm-tweelingkanon

| Hierdie artikel is 'n weesbladsy. Dit is nie geskakel of in ander bladsye ingesluit nie. Help Wikipedia deur na moontlike teks te soek en 'n skakel hierheen te plaas.

|

Oerlikon GDF
'n Gemoderniseerde Finse Oerlikon 35 mm-tweelingkanon

Tipe | Outomatiese kanon
Oorsprong |  Switserland
Diensgeskiedenis
Gebruik deur | ~30 lande
Produksiegeskiedenis
Ontwerper | Oerlikon Contraves
Ontwerp | laat-1950s
Vervaardiger | Oerlikon Contraves
Spesifikasie
Massa | 6700 kg (met ammunisie)
Lengte | 7.8 m (soos vervoer)
Looplengte | 3.15 m (loop)

* * *

Rondte | 35x228mm, 1.565 kg
Kaliber | 35 mm
Aksie | Gasaksie[1]
Wa | 4 wiele met pote
Righoek | -5°/+92°
Rigbaan | Volle 360°
Vuurtempo | 550 rondtes/min (per loop)
Trompsnelheid | 1175 m/s
Normale vuurafstand | Plafon: 4000 m

Die Oerlikon 35 mm-tweelingkanon of Oerlikon GDF is 'n gesleepte lugafweerkanon wat deur Oerlikon Contraves vervaardig word.

Die stelsel het oorspronklik as die 2 ZLA/353 ML bekend gestaan, maar dis later verander na GDF-001. Die stelsel is in die laat-1950s ontwikkel en word deur ongeveer 30 lande gebruik.

## Ontwerp en ontwikkeling[wysig | wysig bron]

Die stelsel maak gebruik van 35 mm outomatiese kanonne, wat oorspronklik as die 353 MK bekend gestaan het, maar nou die KD-reeks heet. Dieselfde KD-reeks 35 mm-kanonne word in die Leopard 1-gebasseerde Gepard en Tipe 74-tenkbasseerde Tipe 87 SPAAG en T-55-basseerde Marksman selfaangedrewe lugafweerkanonne gebruik.

Die stelsel kan saam met die alleenstaande Super Fledermaus-vuurbeheerradar gebruik word, wat teen die laat-1970s opgegradeer is na die Skyguard-stelsel.

In 1980 is 'n opgegradeerde model, die GDF-002, geproduseer, wat verbeterde sig en die vermoë gehad het om deur 'n aparte digitale vuurstelsel beheer te word. In 1985 is 'n opgegradeerde model geproduseer, die GDF-005, wat 'n Gunking 3D-rekenaarbeheerde sig met 'n geïntegreerde laserteikenvinder en digitale beheerstelsel gebied het.

Die kanonne word gewoonlik deur 'n 5-ton 6×6 trok vervoer.

## Verwysings[wysig | wysig bron]

| Wikimedia Commons bevat media in verband met Oerlikon GDF.

|

1. ↑ Friedman, Norman (1997–1998). The Naval Institute Guide to World Naval Weapons Systems, 1997–1998 – Oerlikon 35 mm (Type GDM-A and GDM-C). Naval Institute Press. p. 455\. ISBN 978-1-55750-268-1. Besoek op 6 April 2012.

Hierdie artikel is in sy geheel of gedeeltelik vanuit die Engelse Wikipedia vertaal.  |

|